Årsmelding friidrett 2021
Blåfjelløpet
Årets Blåfjelløp ble gjennomført i samarbeid med Bøfjord IL 11. juli, også i år med god deltakelse. 23 på start i på tid er bra!
Mange gode prestasjoner i konkurranseklassene, og vi nevner spesielt Sturle Starheim fra Gossen Il, som vant herre klassen bare 20 sekunder bak sin egen løyperekord (51:21) som han satte under langt bedre forhold. I kvinneklassen var det junioren Jøri Vatten fra Halsa som var raskest på tiden 1:12:47.
Det var nokså tungt over fjellet denne dagen, spesielt i myra. Det var flere som satte stor pris på å se målstreken etter kraftanstrengelsen.
35 tok turen over i trimklassen, veldig bra!
Heim-stafetten 
Heim-stafetten gikk i år 14. august i et skikkelig grisevær. Dette gjorde sitt til at det ble dårlig publikumsoppmøte. Arrangementet gikk ellers knirkefritt, men det er alt for dårlig deltakelse fra «gamle Halsa».
Heim-stafetten er et samarbeid mellom Halsa IL, KIL Friidrett, Svana IL og YSIL.

Birkebeinerløpet på Lillehammer ble arrangert 4. september, utsatt fra juni grunnet korona.
Også her var det Anne Grete Botten og Svein Stolsmo som representerte Halsa IL, Anne Grete løp inn til en 36. plass av 84 i sin klasse, mens Svein kom inn til 30. plass av 250 startende i klassen. Begge klarte birkebeinermerket med god margin.

